അമ്മയെന്ന വെളിച്ചം കണ്മുന്നിലണഞ്ഞു കോവളം കൈകളില് പൊള്ളലേറ്റതിന്റെ നീറ്റലിനിടയിലും പ്രണവ് ചോദിക്കുന്നത് അമ്മയെയാണ്. ആ കുഞ്ഞിനെ ആശ്വസിപ്പിക്കാന്പോലും അവിടെ കൂടിനിന്നവര്ക്കായില്ല. അമ്മയ്ക്കും അമ്മമ്മയ്ക്കുമൊപ്പം ചാലയില് പോകാമെന്നു കരുതി കാത്തിരുന്ന മൂന്നുവയസ്സുകാരന് പ്രണവ് മണിക്കൂറുകള്ക്കിടെ സംഭവിച്ച ദുരന്തത്തില് തരിച്ചിരിക്കുന്ന കാഴ്ച ഏവരുടെയും മനസ്സുതകര്ത്തു. അമ്മയെ ചോദിച്ച് കരയുന്ന കുഞ്ഞിനുമുന്നില് പിടിച്ചുനില്ക്കാനാകുന്നില്ല അച്ഛന് ചന്ദ്രുവിനും. വെള്ളിയാഴ്ച രാവിലെ എര്ത്ത്കമ്ബിയില്നിന്ന് ഷോക്കേറ്റ പ്രണവിനെ രക്ഷിക്കാനുള്ള ശ്രമത്തിലാണ് അമ്മ നീതുവും അമ്മമ്മ ഹേനയും മരിച്ചത്. കൈകള്ക്ക് പൊള്ളലേറ്റ പ്രണവ് രക്ഷപ്പെട്ടു. കുഞ്ഞിനെ മാറോട് ചേര്ത്ത് മുത്തശ്ശി പത്മാവതിയും ഏഴുവയസ്സുകാരന് പ്രയാഗും സങ്കടംതിങ്ങുന്ന കണ്ണുകളുമായിനിന്നു. ദുരന്തമുണ്ടായെന്നും അമ്മയും അമ്മമ്മയും ഇനിയില്ലെന്നും പ്രയാഗിനറിയാം. ഇരുവരും അവന്റെ കണ്മുന്നിലാണ് മരിച്ചത്. നിലവിളിച്ച് ആളെക്കൂട്ടിയതും അച്ഛന് ചന്ദ്രുവിനെ ഫോണില് വിളിച്ചതും പ്രയാഗ് തന്നെ. രാവിലെ സന്തോഷത്തോടെ യാത്രയായ ഭാര്യയെ രണ്ട് മണിക്കൂറിനിപ്പുറം ഇങ്ങനെ കാണേണ്ടി വന്നതിന്റെ വേദനയിലാണ് ചന്ദ്രു. മോന്റെ വിളി വരുമ്ബോള് അരുവിക്കരയിലേക്കുള്ള യാത്രയിലായിരുന്നു. അച്ഛാ പെട്ടെന്ന് വാ എന്നേ അവന് പറഞ്ഞുള്ളൂ. ഇത്രത്തോളം വലിയ ഒരു അപകടമെന്ന് കരുതിയില്ല. തിരുവല്ലത്ത് ആശുപത്രിയില് എത്തിയപ്പോഴാണ് ദുരന്തമാണെന്നറിയുന്നത് ചന്ദ്രുവിന്റെ വാക്കുകളിടറി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് തുടര്ച്ചയായ രണ്ടാം ദിവസവും പ്രതിദിന വാക്സിനേഷന് 5 ലക്ഷം കഴിഞ്ഞു ഇന്ന് നല്കിയത് 5.09 ലക്ഷം പേര്ക്ക്